มหาวิทยาลัยการกีฬาแห่งชาติ

**มหาวิทยาลัยการกีฬาแห่งชาติ** (, อักษรย่อ มกช. – TNSU) เป็นสถาบันอุดมศึกษาของรัฐ สังกัดกระทรวงการท่องเที่ยวและกีฬา เดิมชื่อ **สถาบันการพลศึกษา** ทำหน้าที่ผลิตครู โดยเฉพาะครูสอนพลศึกษาและสุขศึกษา แต่ปัจจุบันได้เพิ่มบทบาทในการผลิตบุคลากรด้านวิชาชีพ ด้านวิทยาศาสตร์การกีฬา และสุขภาพเพิ่มขึ้น ตั้งอยู่เลขที่ 333 หมู่ 1 ศรีพโล ถนนสุขุมวิท ตำบลหนองไม้แดง อำเภอเมืองชลบุรี จังหวัดชลบุรี 20000 ในประเทศ พ.ศ. 2568 ผู้ช่วยศาสตราจารย์ ดร.วีรศักดิ์ วิศาลาภรณ์ เป็นอธิการบดี

## ประวัติ
ในอดีตกรมพลศึกษา เป็นหน่วยงานที่มีหน้าที่ดำเนินการผลิตครูพลศึกษา โดยรับโอนโรงเรียนพลศึกษากลาง มาดำเนินการตั้งแต่ปี พ.ศ. 2479 และได้มีการจัดตั้ง **“วิทยาลัยพลศึกษา”** ขึ้นเมื่อวันที่ 1 มกราคม พ.ศ. 2498 เพื่อดำเนินการสอนในระดับประกาศนียบัตรวิชาการศึกษาชั้นสูง (ป.กศ.สูง) และตั้ง **“โรงเรียนฝึกหัดครูพลานามัย”** ขึ้นในปีการศึกษา 2501 เพื่อดำเนินการสอนในระดับประกาศนียบัตรวิชาการศึกษา (ป.กศ.)

ต่อมาได้ยุบเลิกโรงเรียนฝึกหัดครูพลานามัย ในปี พ.ศ. 2512 และได้ขยายหลักสูตรของวิทยาลัยพลศึกษาเป็นระดับปริญญาตรี โดยเป็นส่วนหนึ่งของวิทยาลัยวิชาการศึกษา แต่ยังคงดำเนินการโดยกรมพลศึกษา และใช้ชื่อว่า **“วิทยาลัยวิชาการศึกษาพลศึกษา”** ต่อมาเปลี่ยนชื่อเป็น **“มหาวิทยาลัยศรีนครินทรวิโรฒ วิทยาเขตพลศึกษา หรือ มศว พลศึกษา”** และในปี พ.ศ. 2514 ได้ยุติการดำเนินการวิทยาลัยพลศึกษาในส่วนกลางและโอนวิทยาลัยวิชาการศึกษาพลศึกษา ไปให้วิทยาลัยวิชาการศึกษาดำเนินการต่อไป กรมพลศึกษาได้เปิดดำเนินการผลิตครูพลศึกษาในส่วนภูมิภาค โดยเริ่มเปิด **“[[มหาวิทยาลัยการกีฬาแห่งชาติ วิทยาเขตเชียงใหม่|วิทยาลัยพลศึกษาจังหวัดเชียงใหม่]]”** ขึ้นเป็นแห่งแรก ต่อมาในปี พ.ศ. 2515 เปิด “วิทยาลัยพลศึกษาจังหวัดมหาสารคาม”  และมีการเปิดเพิ่มขึ้นในจังหวัดต่างๆ เรื่อยมา จนกระทั่งมีวิทยาลัยพลศึกษารวม 17 แห่ง

เมื่อกระทรวงศึกษาธิการมีนโยบายบรรจุข้าราชการครูจากผู้ที่มีวุฒิการศึกษาระดับปริญญาตรี กรมพลศึกษาจึงหาแนวทางยกฐานะวิทยาลัยพลศึกษาให้สามารถเปิดทำการสอนในระดับปริญญาตรี โดยในระยะแรกได้จัดทำโครงการร่วมมือทางวิชาการกับกรมการฝึกหัดครู เป็นสถาบันสมทบของวิทยาลัยครู เพื่อเปิดสอนระดับปริญญาตรีหลักสูตรต่อเนื่อง ตั้งแต่ปีการศึกษา 2531 ในขณะเดียวกันก็มีแนวทางที่จะเปิดดำเนินการสอนระดับปริญญาตรีด้วยตนเอง จนได้มีการร่างพระราชบัญญัติเพื่อยกฐานะวิทยาลัยพลศึกษาขึ้นเป็นสถาบันการศึกษาระดับปริญญา ในปี พ.ศ. 2538 และใช้ชื่อ “ร่างพระราชบัญญัติสถาบันกาญจนมงคล พ.ศ. ...”

กรมพลศึกษา ได้เสนอร่างพระราชบัญญัติสถาบันกาญจนมงคลตามลำดับ พร้อมกับที่กรมอาชีวศึกษาได้เสนอร่างพระราชบัญญัติสถาบันเทคโนโลยีปทุมวัน และกรมศิลปากรได้เสนอร่างพระราชบัญญัติสถาบันพัฒนศิลป์ ซึ่งกระทรวงศึกษาธิการได้ให้ความเห็นชอบในร่างพระราชบัญญัติทั้ง 3 ฉบับ แต่เนื่องจากสาเหตุบางประการกรมพลศึกษาได้นำร่างพระราชบัญญัติสถาบันกาญจนมงคลกลับมาพิจารณาทบทวนใหม่อีกครั้งหนึ่ง เป็นเหตุให้ไม่สามารถนำเข้าสู่ที่ประชุมสภาผู้แทนราษฎรได้ทันเวลา เนื่องจากสภาผู้แทนราษฎรหมดอายุลง จึงต้องนำร่างพระราชบัญญัติสถาบันกาญจนมงคล มาเริ่มดำเนินการตามขั้นตอนใหม่อีกครั้งหนึ่งภายหลังจากที่มีการจัดตั้งรัฐบาลใหม่แล้ว

การดำเนินการเพื่อยกฐานะดังกล่าว ได้ดำเนินเรื่อยมากระทั่งสภาผู้แทนราษฎรได้ส่งร่างพระราชบัญญัติสถาบันการพลศึกษา ไปยังสำนักงานเลขาธิการคณะรัฐมนตรี เพื่อทูลเกล้าฯ ถวายพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เพื่อทรงลงพระปรมาภิไธย

พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงลงพระปรมาภิไธย เมื่อวันที่ 31 มกราคม พ.ศ. 2548 และประกาศในราชกิจจานุเบกษา ฉบับกฤษฎีกา ตอนที่ 13 ก เมื่อวันที่ 4 กุมภาพันธ์ พ.ศ. 2548 จึงนับได้ว่าสถาบันการพลศึกษาได้ก่อกำเนิดขึ้นอย่างเป็นทางการตั้งแต่วันที่ 5 กุมภาพันธ์ พ.ศ. 2548

พ.ศ. 2562 สถาบันการพลศึกษาเปลี่ยนแปลงสภาพองค์กรเป็นมหาวิทยาลัยตามพระราชบัญญัติมหาวิทยาลัยการกีฬาแห่งชาติ พ.ศ. 2562

## สัญลักษณ์ประจำสถาบัน

ไฟล์:TNSUlogo.png|พระพลบดีทรงช้างเอราวัณสัญลักษณ์ของมหาวิทยาลัย

* **ตราสัญลักษณ์ประจำสถาบัน** 
คือ ภาพพระพลบดีทรงช้างเอราวัณอยู่เหนือกลีบเมฆ หัตถ์ซ้ายทรงพระขรรค์ หัตถ์ขวาทรงตรี ตอนล่างเป็นข้อความภาษาไทยระบุชื่อ **มหาวิทยาลัยการกีฬาแห่งชาติ**
***เครื่องหมายประจำสถาบัน ประกอบเครื่องแบบนักศึกษา **
เครื่องหมายสำหรับนักศึกษาหญิง คือ เครื่องหมายสัญลักษณ์สามห่วง สีเขียว ขาว เหลือง ภายในเป็นพระพลบดี ทรงช้างเอราวัณอยู่เหนือกลีบเมฆ ตอนล่างเป็นชื่อของมหาวิทยาลัย สำหรับติดหน้าอกเสื้อเครื่องแบบนักศึกษาหญิง ด้านซ้าย

เครื่องหมายสำหรับนักศึกษาชาย คือ ตอนบนเป็นรูปพระพลบดีทรงช้างเอราวัณ อยู่เหนือกลีบเมฆ ตอนล่างเป็นชื่อของมหาวิทยาลัย สำหรับติดเนคไท

***สีประจำมหาวิทยาลัย**
 สีเขียว

 สีขาว

 สีเหลือง

## คณะและหลักสูตร
; คณะวิทยาศาสตร์การกีฬาและสุขภาพ
* หลักสูตรวิทยาศาสตรบัณฑิต 
** สาขาวิทยาศาสตร์การกีฬา
*** โปรแกรมวิชาวิทยาศาสตร์การกีฬา
*** โปรแกรมวิชาการฝึกสอนกีฬา
** สาขาวิชาวิทยาศาสตร์สุขภาพ
*** โปรแกรมวิชาการส่งเสริมสุขภาพ
*** โปรแกรมวิชาการส่งเสริมสุขภาพเด็ก
*** โปรแกรมวิชาการส่งเสริมสุขภาพผู้สูงอายุ
** สาขานันทนาการ
*** โปรแกรมวิชานันทนาการบำบัด
 
; คณะศิลปศาสตร์
* หลักสูตรศิลปศาสตรบัณฑิต  
**สาขาสื่อสารเทคโนโลยี
*** โปรแกรมวิชาสื่อสารการกีฬา (หลักสูตรปกติและต่อเนื่อง)
** สาขาวิชาธุรกิจ 
*** โปรแกรมวิชาธุรกิจสุขภาพ 
*** โปรแกรมวิชาการจัดการกีฬา 
** สาขาวิชานันทนาการ 
*** โปรแกรมวิชาผู้นำนันทนาการ 
*** โปรแกรมวิชาการบริหารนันทนาการ 
*** โปรแกรมวิชานันทนาการเชิงพาณิชย์และการท่องเที่ยว 
*** โปแกรมวิชาการท่องเที่ยว กีฬา และนันทนาการ

; คณะศึกษาศาสตร์
* หลักสูตรศึกษาศาสตรบัณฑิต (ปัจจุบันหลักสูตร  4 ปี) 
** สาขาวิชาพลศึกษา
*** โปรแกรมวิชาพลศึกษา (หลักสูตรปกติและต่อเนื่อง) 
*** โปรแกรมวิชาพลศึกษาสำหรับคนพิการ (หลักสูตรปกติและต่อเนื่อง) 
** สาขาวิชาสุขศึกษา 
*** โปรแกรมวิชาสุขศึกษา (หลักสูตรปกติและต่อเนื่อง)
** สาขาวิชานันทนาการ 
*** โปรแกรมวิชานันทนาการ

## วิทยาเขต

### มหาวิทยาลัยการกีฬาแห่งชาติประจำภาคเหนือ
*วิทยาเขตเชียงใหม่
*วิทยาเขตเพชรบูรณ์
*วิทยาเขตลำปาง
*วิทยาเขตสุโขทัย

### มหาวิทยาลัยการกีฬาแห่งชาติประจำภาคตะวันออกเฉียงเหนือ
*วิทยาเขตชัยภูมิ
*วิทยาเขตมหาสารคาม
*วิทยาเขตศรีสะเกษ
*วิทยาเขตอุดรธานี

### มหาวิทยาลัยการกีฬาแห่งชาติประจำภาคกลาง
*วิทยาเขตกรุงเทพ
*วิทยาเขตชลบุรี 
*วิทยาเขตสมุทรสาคร
*วิทยาเขตสุพรรณบุรี
*วิทยาเขตอ่างทอง

### มหาวิทยาลัยการกีฬาแห่งชาติประจำภาคใต้
*วิทยาเขตกระบี่
*วิทยาเขตชุมพร
*วิทยาเขตตรัง
*วิทยาเขตยะลา

## โรงเรียน

### โรงเรียนกีฬาประจำภาคเหนือ
*โรงเรียนกีฬาจังหวัดเชียงใหม่
*โรงเรียนกีฬาจังหวัดนครสวรรค์
*โรงเรียนกีฬาจังหวัดลำปาง

### โรงเรียนกีฬาประจำภาคตะวันออกเฉียงเหนือ
*โรงเรียนกีฬาจังหวัดขอนแก่น
*โรงเรียนกีฬาจังหวัดศรีสะเกษ
*โรงเรียนกีฬาจังหวัดอุบลราชธานี

### โรงเรียนกีฬาประจำภาคกลาง
*โรงเรียนกีฬาจังหวัดชลบุรี
*โรงเรียนกีฬาจังหวัดนครนายก
*โรงเรียนกีฬาจังหวัดสุพรรณบุรี
*โรงเรียนกีฬาจังหวัดอ่างทอง

### โรงเรียนกีฬาประจำภาคใต้
*โรงเรียนกีฬาจังหวัดตรัง
*โรงเรียนกีฬาจังหวัดนครศรีธรรมราช
*โรงเรียนกีฬาจังหวัดยะลา

## กีฬาสถาบันการพลศึกษาแห่งประเทศไทย
ประวัติการแข่งขันกีฬาสถาบันการพลศึกษาแห่งประเทศไทย ตั้งแต่ปี 2518–ปัจจุบัน มีดังนี้

## รายนามอธิการบดี

## รายนามนายกสภาสถาบัน

## การพระราชทานปริญญาบัตร

มหาวิทยาลัยการกิฬาแห่งชาติ ได้รับพระมหากรุณาธิคุณจากพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร และ พระบาทสมเด็จพระวชิรเกล้าเจ้าอยู่หัว ทรงพระกรุณาโปรดเกล้าฯ ให้ **[[สมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ฯ กรมพระศรีสวางควัฒน วรขัตติยราชนารี|สมเด็จเจ้าฟ้าฯ กรมพระศรีสวางควัฒน วรขัตติยราชนารี]]** เสด็จแทนพระองค์ ในพิธีพระราชทานปริญญาบัตรแก่ผู้สำเร็จการศึกษาของมหาวิทยาลัยการกีฬาแห่งชาติครั้งแรก (ประจำปีการศึกษา 2548-2551) ภายใต้นามสถาบันการพลศึกษาในขณะนั้น เมื่อวันพุธที่ 4 พฤศจิกายน พ.ศ. 2552 ณ อาคารใหม่ สวนอัมพร ลานพระบรมรูปทรงม้า พระราชวังดุสิต ถนนอู่ทองใน แขวงดุสิต เขตดุสิต กรุงเทพมหานคร

## ศิษย์เก่าที่มีชื่อเสียงจากมหาวิทยาลัยการกีฬาแห่งชาติ

; ด้านวงการบันเทิง
*ไพโรจน์ ใจสิงห์ อดีตนักแสดง
*คมกฤษณ์ ดวงสุวรรณ์ อดีตนักกีฬายิงธนูทีมชาติไทย, นักแสดงสังกัดช่อง 7 เอชดี และช่องวัน 31
*ทัชชกร ยีรัมย์ อดีตนักแสดง, สตันท์แมน, ผู้กำกับภาพยนตร์, ผู้บริหาร,นักร้อง 
*พันนา ฤทธิไกร อดีตนักแสดง, ผู้กำกับ, นักเขียนบท, นักออกแบบท่าต่อสู้ 
*สิทธิพร นิยม เนักแสดง นักร้อง นักเขียน 
*พันโท สมจิตร จงจอหอ อดีตนักกีฬามวยสากลสมัครเล่น, ทหารบกสังกัดกองบัญชาการกองทัพไทย, นักแสดง, พิธีกร

; ด้านกีฬา
*พันโท สมจิตร จงจอหอ อดีตนักกีฬามวยสากลสมัครเล่น
*กิตตินนท์ นามขุนทด นักกีฬาวอลเลย์บอลชายทีมชาติไทย
*นาวาโทหญิงเกษราภรณ์ สุตา อดีตนักกีฬายกน้ำหนักหญิงทีมชาติไทย ปัจจุบันรับราชการเป็นทหารเรือ
*เขียวหวาน ยนตรกิจ อดีตนักกีฬานักมวยไทยชาวไทย, อดีตทหารบก, อดีตกรรมการห้ามมวยสนามเวทีมวยเวทีลุมพินีและอดีตประธานเทคนิค
*จตุภูมิ ชินวงศ์ นักยกน้ำหนักชาวไทย
*ฉัตร์ชัย บุตรดี อดีตนักมวยสากลสมัครเล่นทีมชาติไทย ปัจจุบันรับราชการเป็นทหารบก ยศจ่าสิบตรี
*ดนัย ศรีวัชรเมธากุล อดีตนักวอลเลย์บอลระดับอาชีพชาวไทย และเป็นผู้ฝึกสอนให้แก่ทีมวอลเลย์บอลหญิงทีมชาติไทย 
*เด่นชัย เทพนา นักกีฬายิงธนูทีมชาติไทย และทหารเรือ
*ธีรวัฒน์ หอมกลิ่น นักกีฬายูโดชาวไทย และทหารบก
*พิทยา ตีบนอก เป็นนักกีฬายกน้ำหนักทีมชาติไทย 
*วิทยา ทำว่อง นักกีฬายิงธนูทีมชาติไทย และทหารเรือ
*วุฒิชัย มาสุข เป็นนักมวยสากลสมัครเล่นทีมชาติไทย และทหารอากาศ
*สุพรรณษา ทองนุ่ม อดีตเป็นนักนักกีฬาแฮนด์บอลทีมชาติไทยชุดซีเกมส์ 2019 ที่ประเทศฟิลิปปินส์ และชุดโอลิมปิกฤดูร้อน 2020ที่ประเทศญี่ปุ่น (ตำแหน่งผู้รักษาประตู) 
*สายลม อาดี อดีตเป็นนักสังกัดสโมสรกองทัพอากาศ (ท.อ.) และติดทีมชาติไปแข่งขันกีฬาซีเกมส์ เอเชียนเกมส์ และโอลิมปิกเกมส์ ปัจจุบันเป็นทหารอากาศ
*แสน ส.เพลินจิต อดีตนักกีฬามวยสากลอาชีพ
*โสภิตา ธนสาร เป็นนักกีฬายกน้ำหนักหญิงทีมชาติไทย 
*สุดาพร สีสอนดี นักกีฬามวยสากลสมัครเล่น และทหารเรือ
*ปานเพชร ผดุงชัยมวยไทยยิม อดีตเป็นนักกีฬามวยไทย และเป็นนักกีฬาคิกบ็อกซิงทีมชาติไทย ชุดซีเกมส์ 2019 ที่ประเทศฟิลิปปินส์

; ด้านบุคคลากรทางการศึกษา
*จรัสเดช อุลิต ผู้ทรงคุณวุฒิมวยไทย สังกัดกรมส่งเคณะกรรมการวัฒนธรรมแห่งชาติ, ผู้อำนวยการ วิทยาลัยมวยไทย มหาวิทยาลัยราชภัฏหมู่บ้านจอมบึง และวิทยาลัยมวยไทยศึกษาและการแพทย์แผนไทย, อดีตผู้ฝึกสอนมวยไทยสายพลศึกษา ซึ่งเป็นสายมวยที่รู้จักทั่วโลก
*สมศักดิ์ ศิษย์ชัชวาลย์ อดีตนักกีฬามวยสากลอาชีพ, อาจารย์ประจำ**มหาวิทยาลัยการกีฬาแห่งชาติ วิทยาเขตเชียงใหม่** 
*ผศ.ดร.อนันต์ เมฆสวรรค์ ผู้เชี่ยวชาญกีฬามวยไทยและเทควันโด ของกรมพลศึกษา, ประธานฝ่ายเทคนิคการแข่งขันเทควันโดเยาวชน, รองอธิการบดีมหาวิทยาลัยการกีฬาแห่งชาติ วิทยาเขตชัยภูมิชุมพร

; ด้านวงการพิธีกร
*วีรศักดิ์ นิลกลัด อดีตผู้ประกาศข่าว, นักพากย์กีฬา, พิธีกรรายการกีฬาทางออนไลน์, อดีตกรรมการประจำรายการกิ๊กดู๋ 
*อุฬารกุล ร่วมบุญ (แกะ ถอดรหัส) เป็นพิธีกรรายการโทรทัศน์ด้านกีฬามวย

## ดูเพิ่ม
* กีฬาโรงเรียนกีฬาแห่งประเทศไทย 
* กีฬามหาวิทยาลัยกีฬาแห่งประเทศไทย
* กีฬามหาวิทยาลัยแห่งประเทศไทย
* กีฬานักเรียนนักศึกษาแห่งประเทศไทย

## อ้างอิง

## แหล่งข้อมูลอื่น
* สถาบันการพลศึกษา 

หมวดหมู่:กระทรวงการท่องเที่ยวและกีฬา
หมวดหมู่:สถาบันอุดมศึกษาในประเทศไทย
ก
ก
ก
ก
ก
ก
ก
ก
ก
ก
ก
ก
ก

หมวดหมู่:องค์การที่ก่อตั้งในปี พ.ศ. 2548
หมวดหมู่:ส่วนราชการระดับกรมในประเทศไทย